વડનગર પોલીસ સ્ટેશનની પ્રથમ માહિતી અહેવાલ ના આધારે વડનગર તાલુકાના ચાંદપુરા ગામની સીમમાંથી એક શંકાસ્પદ યુવાનને પોલીસે દબોચી પાડ્યો છે. પોલીસને મળેલી માહિતીના આધારે ગઇકાલે સાંજે એમ ડી ચંપાવતની ટીમે વડનગર ના ચાંદપુરા ગામની સીમમાં આવેલા ચરાવાળા ખેતરના ટેબાવાળી રાયણ ના ઝાડ નીચેની ઓરડીમાં આરામ ફરમાવી રહેલા સલમાનખાન અયુબખાન પઠાણને પોલીસ ટીમે પકડી પાડ્યો હતો.અને તપાસ કરતાં પરમિશન વગર ની એક દેશી હાથ બનાવટની ડબલ બૅરલ ની બંદુક અને વિદેશી દારૂની બોટલો મળી આવેલ છે. પ્રોહીબીશન આમ્સ એક્ટ હેઠળ ધરપકડ કરી પઠાણ સલમાનખાનને જે રહે ચાંદપુરાને પકડી વધુ તપાસ માટે મહેસાણા લઇ જવામાં આવ્યો છે. આ અંગે વધુ તપાસ પોલીસ અધિકારી મહિપતસિંહ ચંપાવત કરી રહ્યા છે.